Izziņa par atzinumos sniegtajiem iebildumiem

par Ministru kabineta noteikumu projektu “Grozījumi Ministru kabineta 2008. gada 11. marta noteikumos Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Papildināt noteikumus ar 23.1 punktu šādā redakcijā:„23.1Mērķdotāciju pašvaldību autoceļiem (ielām) prioritāri izlieto:23.11. tranzīta ielām;23.12. tiltiem;23.13. satiksmes drošības uzlabošanai;23.14. autoceļiem (ielām), pa kuriem kursē sabiedriskais transports;23.15. citiem autoceļiem (ielām).” | **Latvijas Pašvaldību savienība**Latvijas Pašvaldību savienība atbalsta Jūrmalas pilsētas viedokli, ka apstiprinot šādu Noteikumu projektu palielināsies pašvaldību administratīvais slogs, jo mērķdotācija būs jāieplāno un jāizlieto atbilstoši Noteikumu projektā paredzētajām prioritātēm. Diemžēl, mērķdotācija no valsts budžeta netiek plānota ne pēc kādiem kritērijiem. Piemēram, Ceļu fondā ir apstiprināta aktivitāte “Ielu seguma kapitālais remonti”, bet šajā aktivitātē ielas netiek dalītas tranzīta ielās un pārējās ielās. Ņemot vērā valsts mērķdotācijas salīdzinoši nelielo apjomu pašvaldībās tā tiek izlietota ceļu uzturēšanas izdevumu segšanai, kā arī pašvaldības autoceļu un ielu tīkla finansēšanai ņemto kredītu pamatsummas atmaksāšanai. Apstiprinot Noteikumu projektu, tiks ierobežota pašvaldību spēja rast risinājumus tādās neprognozējamās situācijās kā iepriekš pieminētā. Piedāvātie grozījumi ierobežo pašvaldību spēju aizņemties, jo, ja valsts mērķdotācija tiek ieguldīta grozījumos noteikto prioritāšu atjaunošanā, samazinās līdzfinansējuma nodrošināšanas iespējas aizņēmuma piesaistīšanā autoceļu attīstībai. | **Daļēji ņemts vērā.**Noteikumu projekta mērķis ir precizēt prioritātes, kādām mērķdotāciju izlieto. Pašvaldībām pirms lemt par mērķdotācijas izlietojumu, jānosaka kārtība, kādā izvērtē infrastruktūras objektus un mērķdotācijas izlietojuma pamatotību. Rezultātā tiks veicināta pašvaldību ielu un ceļu infrastruktūras attīstība ierobežoto resursu apstākļos.Ministru kabineta 2019. gada 15. janvāra noteikumi Nr.41 “Noteikumi par valsts un pašvaldību autoceļu un ielu būvniecības kvalitātes vispārīgajām prasībām” nosaka valsts un pašvaldību autoceļu un ielu būvniecības kvalitātes vispārīgās prasības, kuras jāievēro, veicot projektēšanu, būvdarbus un būvuzraudzību, kā arī novērtējot būves ekspluatācijas atbilstību kvalitātes prasībām konstrukciju paredzētajā ekspluatācijas laikā. Ņemot vērā minēto, nav pamata uzskatīt, ka palielināsies pašvaldību administratīvais slogs. |  | 1.4. „23.1Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kuriem kursē sabiedriskais transports.”. |

|  |  |
| --- | --- |
| Informācija par starpministriju (starpinstitūciju) sanāksmi un elektronisko saskaņošanu: | 2019. gada 7. augusts, 2019. gada 14. oktobris |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, Latvijas Pašvaldību savienība, Latvijas Brīvo arodbiedrību savienība, Latvijas Lielo pilsētu asociācija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Latvijas Pašvaldību savienība, Latvijas Lielo pilsētu asociācija |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 6 |
| 1. | Noteikumu projekta anotācija | **Tieslietu ministrija**Lūdzam projekta anotācijas I sadaļas 2. punktā sniegt detalizētu skaidrojumu par projektā izteiktā 23.1 punkta nepieciešamību un pamatotību, izvērstāk skaidrojot projekta anotācijā norādīto Valsts kontroles revīzijas lietas ieteikumu un tā saistību ar projekta 23.1 punktā paredzēto.Projekta anotācijas II sadaļas 2. punktā norādīts, ka projekts precizē mērķus, kādiem prioritāri izlieto mērķdotāciju pašvaldību ceļiem (ielām), kurus izmanto sabiedriskais transports un skolēnu autobusi un kas nodrošina piekļuvi veselības iestādēm, labklājības iestādēm, izglītības iestādēm un nozīmīgiem tūrisma objektiem. Lūdzam izvērtēt, vai anotācijas II sadaļas 2. punktā ietvertais ceļu un ielu apraksts aptver projektā izteiktā 23.1 punktā paredzēto ielu uzskaitījumu.Projekta anotācijā cita starpā skaidrots, ka projekts paredz precizēt mērķus, kādiem mērķdotāciju pašvaldību ceļiem un ielām prioritāri izlieto. Tomēr projekta 23.1 punktā nav lietots jēdziens “mērķi”, kā noteikts spēkā esošo noteikumu 23. punktā. Vienlaikus nav skaidrs, kādēļ projektā izteiktā 23.1 punkta saturs nav iekļaujams spēkā esošo noteikumu 23. punktā. Vēršam arī uzmanību, ka minētā 23.1 punkta ievaddaļā norāde “prioritāri” var tikt tulkota tā, ka 23.1 punktā ietvertais uzskaitījums ir sakārtots prioritārā secībā, tranzīta ielas paredzot kā pirmo prioritāti. Ņemot vērā norādīto, lūdzam izvērtēt nepieciešamību precizēt projektā izteiktā 23.1 punkta redakciju un iespējamību iekļaut minētā 23.1 punktā paredzēto saturu spēkā esošo noteikumu 23. punktā. | **Iebildums ņemts vērā.** | Skatīt precizēto anotācijas I sadaļas 2.punktu. |
| 2. | Papildināt noteikumus ar 23.1 punktu šādā redakcijā:„23.1Mērķdotāciju pašvaldību autoceļiem (ielām) prioritāri izlieto:23.11. tranzīta ielām;23.12. tiltiem;23.13. satiksmes drošības uzlabošanai;23.14. autoceļiem (ielām), pa kuriem kursē sabiedriskais transports;23.15. citiem autoceļiem (ielām).” | **Latvijas Pašvaldību savienība****28.06.2019.**Vēršam jūsu uzmanību uz to, ka prognozes liecina, ka autoceļu nozarē šie mērķi netiks sasniegti nevienā no pozīcijām, vēl jo vairāk tas attiecas uz pašvaldību autoceļiem, kur mērķi vispār nav definēti. Pašvaldības ir ieinteresētas visu pieteikto reformu veiksmīgā norisē, taču valstij nav nevienas Ministru Kabinetā vai Saeimā apstiprinātas valsts ceļu sakārtošanas programmas tuvākajiem gadiem reģionālajiem un vietējiem valsts ceļiem, par pašvaldību autoceļiem nemaz nerunājot. Valsts kontroles piedāvājums noteikt prioritātes tranzīta ielām, tiltiem, satiksmes drošības uzlabošanai un autoceļiem pa kuriem kursē sabiedriskais transports ir formāls priekšlikums, jo vairums pašvaldību to jau dara. Taču ierobežotā finansējuma rezultātā gandrīz puse no pašvaldībām pārējiem autoceļiem var izlietot tikai 500-700 eiro, kas nekādi nenodrošina šo ceļu sabrukšanas apturēšanu.Uzskatām, ka esošo noteikumu 23. punktā noteikti mērķdotāciju mērķi ir nodefinēti pietiekami elastīgi, lai jau tā trūcīgo finansējumu izmantotu pietiekami efektīgi. Bez tam, izbrīnu rada tas, ka prioritātēs nav noteikti autoceļi pa kuriem tiek veikti skolēnu pārvadājumi. Latvijas Pašvaldību savienība uzskata, ka valstī jārada ilgtspējīga valsts un pašvaldību autoceļu programma, nevis tās neesamība jākompensē ar papildus normatīvisma un birokrātijas elementu ieviešanu normatīvajos aktos.**08.08.2019.**Uztur 28.06.2019. izteikto iebildumu. Uzsveram, ka sagatavojot grozījumus šajā normatīvajā aktā, Satiksmes ministrija pēc būtības nav izpildījusi arī pašas Valsts kontroles uzstādījumu, jo Valsts kontroles ieteikums, ka Satiksmes ministrijai ir jānosaka rīcības virzieni, uzdevumi un pasākumi, kas veicinātu arī pašvaldību ceļu un ielu infrastruktūras attīstību un ilgtspējas saglabāšanu, valsts un pašvaldību finanšu līdzekļu koncentrāciju, koordināciju un izmaksu efektīvu izmantošanu, nav jānosaka Ministru kabineta noteikumos, bet gan attīstības plānošanas dokumentos.  | **Panākta vienošanās saskaņošanas laikā.** | 1.4. „23.1Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kuriem kursē sabiedriskais transports.”. |
| 3.  | Papildināt noteikumus ar 23.1 punktu šādā redakcijā:„23.1Mērķdotāciju pašvaldību autoceļiem (ielām) prioritāri izlieto:23.11. tranzīta ielām;23.12. tiltiem;23.13. satiksmes drošības uzlabošanai;23.14. autoceļiem (ielām), pa kuriem kursē sabiedriskais transports;23.15. citiem autoceļiem (ielām).”Noteikumu projekta anotācija | **Latvijas Lielo pilsētu asociācija** Noteikumu projekts ir pretrunā ar anotācijā minēto Valsts kontroles (revīzijas lieta Nr.2.4.1-7/2015) ieteikumu Satiksmes ministrijai – izstrādājot nozares attīstības plānošanas dokumentus, ir jānosaka rīcības virzieni, uzdevumi un pasākumi, kas veicinātu arī pašvaldību ceļu un ielu infrastruktūras attīstību un ilgtspējas saglabāšanu, valsts un pašvaldību finanšu līdzekļu koncentrāciju, koordināciju un izmaksu efektīvu izmantošanu; Ministru kabineta noteikumi, kuros tiek veikti grozījumi, nav attīstības plānošanas dokumenti, līdz ar to anotācijas I daļas otrajā punktā sniegta maldinoša informācija. Bez tam noteiktās prioritātes neveicinās pašvaldību ielu un ceļu infrastruktūras attīstību, kā arī neveicinās līdzekļu efektīvu izmantošanu ar mērķi atjaunot iespējami lielāku ielu un ceļu infrastruktūras apjomu. (skatīt iebildumu 4.punktu)Apstiprinot šādu Noteikumu projektu palielināsies pašvaldību administratīvais slogs, jo mērķdotācija būs jāieplāno un jāizlieto atbilstoši Noteikumu projektā paredzētajām prioritātēm līdz pat 1 euro - konkrēti jāaprēķina katrai prioritātei, piemēram, tranzīta ielu uzturēšanai (Valdības funkcionālā kategorija 06.600) un atjaunošanai (Valdības funkcionālā kategorija 04.510) nepieciešamo finansējumu, ja valsts mērķdotācija nav izsmelta – tad nākamajai prioritātei: tiltu uzturēšanai un atjaunošanai nepieciešamo finansējumu utt. Vēršam uzmanību, ka nav iespējams noteikt, cik lielā mērā ik gadus būs nepieciešams finansējums konkrēti katras grozījumos noteiktās prioritātes uzturēšanai, budžetā tiek paredzēti līdzekļi visu ielu un ceļu uzturēšanai, t.sk. daļēji tie tiek segti no valsts mērķdotācijas, sedzot izdevumus par ielu un ceļu uzturēšanu ielu sarkanajās līnijās.Piemēram, mērķdotācijas apjoms uz kopējā plānotā Jūrmalas pilsētas pašvaldības 2019. gada Ceļu fonda izdevumu apjoma sastāda tikai 17.4%. Sākotnējie apstiprinātie 2019. gada Jūrmalas pilsētas pašvaldības ceļu fonda kopējie izdevumi tika plānoti 10 579 752 euro apmērā, t.sk. valsts mērķdotācija 1 842 842 euro, pašvaldības budžeta līdzekļi 3 812 770 euro, aizņēmums 4 924 140 euro. Šogad aizņēmumu saņemšanas ierobežoto iespēju dēļ bija jārod iespēja plānoto aizņēmuma summu samazināt un rast finansējumu no pašvaldības budžetā pieejamiem līdzekļiem. Kā rezultātā pašreizējais Ceļu fonda kopējais izdevumu apjoms sastāda 10 905 704 euro, t.sk. valsts mērķdotācija 1 899 318 euro, pašvaldības budžeta līdzekļi 5 231 062 euro un aizņēmums 3 775 324 euro. Jūrmalas pilsētas pašvaldības Ceļu fonds tiek plānots pa aktivitātēm un finanšu avotiem (valsts mērķdotācijas, pašvaldības budžeta līdzekļiem, aizņēmuma), tas nozīmē, ka aktivitātei plānotie pašvaldības budžeta līdzekļi sevī ietver arī plānoto aizņēmumu līdz 75% apmērā no kopējām aktivitātes izmaksām. Piemēram, Ceļu fondā ir apstiprināta aktivitāte “Ielu seguma kapitālais remonti”, bet šajā aktivitātē ielas netiek dalītas tranzīta ielās un pārējās ielās. Ņemot vērā valsts mērķdotācijas salīdzinoši nelielo apjomu Jūrmalas pilsētas pašvaldībā tā tiek izlietota ceļu uzturēšanas izdevumu segšanai, kā arī pašvaldības autoceļu un ielu tīkla finansēšanai ņemto kredītu pamatsummas atmaksāšanai. Apstiprinot Noteikumu projektu, tiks ierobežota pašvaldību spēja rast risinājumus tādās neprognozējamās situācijās kā iepriekš pieminētā.Piemēram, Jūrmalas pilsētas pašvaldība, lai attīstītu ceļu un ielu infrastruktūru, saskaņā ar likumu “Par valsts budžetu 2019. gadam”, ir tiesīga lūgt atļauju saņemt aizņēmumu ceļu un to kompleksa investīciju projektu īstenošanai ar 25% līdzfinansējumu no pašvaldības budžeta līdzekļiem. Valsts budžeta mērķdotācija 25% līdzfinansējumā netiek skaitīta, līdz ar to pašvaldība ielu un ceļu uzturēšanas darbus plāno segt no valsts mērķdotācijas līdzekļiem Ministru kabineta noteikumos noteiktajos gadījumos, tādejādi daļēji atbrīvojot pašvaldības budžeta līdzekļus iepriekšminētā līdzfinansējuma nodrošināšanai. Tas sekmē investīciju veikšanu ielu un ceļu kompleksa atjaunošanu, pretējā gadījumā, ja valsts mērķdotācija jau tiek ieguldīta grozījumos noteikto prioritāšu atjaunošanā, samazinās līdzfinansējuma nodrošināšanas iespējas aizņēmuma piesaistīšanā. | **Panākta vienošanos saskaņošanas laikā.**Noteikumu projekta mērķis ir precizēt prioritātes, kādām mērķdotāciju izlieto. Pašvaldībām pirms lemt par mērķdotācijas izlietojumu, jānosaka kārtība, kādā izvērtē infrastruktūras objektus un mērķdotācijas izlietojuma pamatotību. Rezultātā tiks veicināta pašvaldību ielu un ceļu infrastruktūras attīstība ierobežoto resursu apstākļos. Ministru kabineta 2019. gada 15. janvāra noteikumi Nr.41 “Noteikumi par valsts un pašvaldību autoceļu un ielu būvniecības kvalitātes vispārīgajām prasībām” nosaka valsts un pašvaldību autoceļu un ielu būvniecības kvalitātes vispārīgās prasības, kuras jāievēro veicot projektēšanu, būvdarbus un būvuzraudzību, kā arī novērtējot būves ekspluatācijas atbilstību kvalitātes prasībām konstrukciju paredzētajā ekspluatācijas laikā.  Noteikumu projekts neparedz, ka mērķdotācija būs jāieplāno un jāizlieto paredzētajām prioritātēm līdz pat 1 euro - konkrēti jāaprēķina katrai prioritātei. Pašvaldībām pirms lemt par mērķdotācijas izlietojumu, jānosaka kārtība, kādā izvērtē infrastruktūras objektus un mērķdotācijas izlietojuma pamatotību. Rezultātā tiks veicināta pašvaldību ielu un ceļu infrastruktūras attīstība ierobežoto resursu apstākļos. | 1.4. „23.1Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kuriem kursē sabiedriskais transports.”.Skatīt precizēto noteikumu projekta anotāciju |
| Atbildīgā amatpersona T. Vectirāns  |
|  |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Marinska, 67028066

Karina.marinska@sam.gov.lv